ፕሮፌሰር ኣስመሮም፡ [ሰሓቕ] ቫዮሊን ይጻወት እየ። ብንእስነተይ ብቋንቋ ጥልያን ተማሂረያ። ብኡ ምኽንያት እቲ ቋንቋ'ውን ብስርዓት ተማሂረ። ናብ ኢትዮጵያ ክመጽእ ከለኹ፡ ኣብ ኢትዮጵያ እዚ ዝበሃል ዘበናዊ መሳርሒ ሙዚቃ ኣይነበረን። ሓንቲ ኣርመናዊት ነይራ ፒያኖ ክትምህር ሒዅ ትብል ነይራ። ብሓንሳብ ኮይንና ምርኢት ሙዚቃ ክነቕርብ ጀሚርና። ኣብታ ሃገር፡ ኦርኬስትራ ከይተፈጠረ እንከሎ ናተይ ቫዮሊን ናብ ኢትዮጵያ ኣትያ። [ሰሓቕ] ቢቢሲ፡ ናይ ፍቕርን ሓዳርን ህይወት ንእስነቶም ኣዝዩ'ዩ ዝገርም። ፕሮፌሰር ኣስመሮም፡ [ሰሓቕ] ይገርመኪ ቀዳመይቲ በዓልቲ ቤተይ ኣሜሪካዊት'ያ። ብጣዕሚ ጽብቕቲ'ያ። ሓደ መዓልቲ ናብ ጃንሆይ ኣቕሪቦምዋ። ንሶም ኢዳ ሒዞም ምግዳፍ ኣብዮም፤ ናቶም ዲኺ ናትና ኢሎምዋ። (ሰሓቕ) ኣይ ኣነ ኣሜሪካዊት'የ ኢላቶም። ጽብቕቲ ስለ ዝነበረት ንዓይ ጸገም ነይሩ፤ ብዙሕ ሰብ ይደልያ ነይሩ። ድሓር ኣነ ካብ ኣዲስ ኣበባ ሒዘያ ናብ ጅማ ከይደ ተመርዒና። ንብዙሕ ዓመታት ብሓንሳብ ጸኒሕና ድሓር ግን ተረሓሒቕና፡ ኣብ ኣሜሪካ ተፈላሊና። እምባ ኬንያ፡ ፕሮፌሰር ናይዝጊ ከመይ ደፊሮም?
